Up-436/04
Natisni
Opravilna št.:
Up-436/04
Datum odločitve:
12. 1. 2005
ECLI:
ECLI:SI:USRS:2005:Up.436.04
Akt:
Ustavna pritožba družbe A. A. zoper sklep Okrožnega sodišča v Novi Gorici št. Pg 56/2002 z dne 24. 2. 2004

Ustavna pritožba družbe A. A. zoper sodbo Višjega sodišča v Kopru št. I Cpg 98/2003 z dne 27. 11. 2003 v zvezi s sodbo Okrožnega sodišča v Novi Gorici št. Pg 56/2002 z dne 10. 2. 2003
Izrek:
Ustavna pritožba družbe A. A. zoper sklep Okrožnega sodišča v Novi Gorici št. Pg 56/2002 z dne 24. 2. 2004 se zavrže.

Ustavna pritožba družbe A. A. zoper sodbo Višjega sodišča v Kopru št. I Cpg 98/2003 z dne 27. 11. 2003 v zvezi s sodbo Okrožnega sodišča v Novi Gorici št. Pg 56/2002 z dne 10. 2. 2003 se zavrže.
Evidenčni stavek:
Ustavna pritožba zoper sklep Okrožnega sodišča ni dovoljena, ker pritožnica ni izčrpala pravnih sredstev, kar bi po prvem odstavku 51. člena Zakona o Ustavnem sodišču pred vložitvijo ustavne pritožbe morala storiti.
Ker je bila ustavna pritožba vložena po poteku
šestdesetdnevnega roka, jo je Ustavno sodišče zavrglo.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
Pravna podlaga:
Člen 55.1.2, 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
21. 6. 2004
Vrsta odločitve:
sklep
Vrsta rešitve:
zavrženje
Dokument:
US24282
Up-436/04
12. 1. 2005
SKLEP
Ustavno sodišče je v postopku za preizkus ustavne pritožbe družbe A. A., d.o.o., Ž., ki jo zastopa direktor B. B., na seji senata dne 21. decembra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba družbe A. A. zoper sklep Okrožnega sodišča v Novi Gorici št. Pg 56/2002 z dne 24. 2. 2004 se zavrže.
2. Ustavna pritožba družbe A. A. zoper sodbo Višjega sodišča v Kopru št. I Cpg 98/2003 z dne 27. 11. 2003 v zvezi s sodbo Okrožnega sodišča v Novi Gorici št. Pg 56/2002 z dne 10. 2. 2003 se zavrže.
Obrazložitev
1. Pritožnica v ustavni pritožbi izrecno izpodbija v izreku navedeni sklep sodišča prve stopnje, s katerim je to zavrglo revizijo pritožnice (v postopku tožene stranke) kot nedovoljeno zaradi prenizke vrednosti spornega predmeta.
2. Ustavna pritožba zoper sklep Okrožnega sodišča ni dovoljena, ker pritožnica ni izčrpala pravnih sredstev, kar bi po prvem odstavku 51. člena Zakona o Ustavnem sodišču (v nadaljevanju ZUstS) pred vložitvijo ustavne pritožbe morala storiti. Zato je Ustavno sodišče ustavno pritožbo v tem delu zavrglo iz tega razloga (1. točka izreka).
3. Iz vsebine ustavne pritožbe pa izhaja, da pritožnica izpodbija tudi meritorno sodno odločbo Višjega sodišča št. I Cpg 98/2003 z dne 27. 11. 2003, s katero je bila zavrnjena pritožba pritožnice zoper sodbo Okrožnega sodišča v Novi Gorici št. Pg 56/2002 z dne 10. 2. 2003. Ustavna pritožba zoper sodbo Višjega sodišča ni dovoljena, ker je prepozna. Po 52. členu ZUstS je ustavno pritožbo treba vložiti v 60 dneh po vročitvi izpodbijane sodbe. Ta rok je v obravnavani zadevi očitno zamujen. Pritožnici je bila omenjena sodba gotovo vročena pred 24. 2. 2004 - tega dne je namreč sodišče prve stopnje zavrglo revizijo pritožnice zoper sodbo Višjega sodišča. Ustavno pritožbo je pritožnica vložila 21. 6. 2004. Z vložitvijo nedovoljenega pravnega sredstva pa si pritožnica ni zavarovala roka za vložitev ustavne pritožbe. Ustavno pritožbo je bilo treba zaradi navedenega tudi v tem delu zavreči (2. točka izreka).
4. Senat Ustavnega sodišča je sprejel ta sklep na podlagi prve in druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger